wickkiey/tamil-wikipedia-chunked huggingface dataset:
# கீது மோகன்தாஸ்

## தொழில்

### இயக்குநராக

கீது மோகன்தாஸ் 2009 ஆம் ஆண்டு *அன்பிளக்டு* என்ற தனது திரைப்படத் தயாரிப்பு நிறுவனத்தை உருவாக்கினார். இதில் இவர் இயக்குநராக அறிமுகமான முதல் குறும்படமான கேட்குநுண்டோ ஆர் யு லிசனிங் என்ற படத்தை தயாரித்தார். இந்தப் படம் ரோட்டர்டாம் சர்வதேச திரைப்பட விழாவில் திரையிடப்பட்டது, அதன்பின் சிறந்த குறும்படத்திற்கான மூன்று சர்வதேச விருதுகளையும், இந்தியாவில் தேசிய திரைப்பட விருதையும் பெற்றது. இப்படம் 2014 முதல் 12ஆம் வகுப்பு கேரள மாநில பாடத்திட்டத்தில் ஒரு அத்தியாயமாக சேர்க்கப்பட்டுள்ளது.  
இவரது முதல் முழூ நீளத் திரைப்படமான லையர்ஸ் டைஸ் (திரைப்படம்) எழுதாக்கம் மற்றும் திட்ட மேம்பாட்டிற்காக ஹூபர்ட் பால்ஸ் நிதியைப் பெற்றது. மேலும் 2014 இல் சன்டான்ஸ் திரைப்பட விழாவில் உலக நாடகப் படப் போட்டிக்கு இந்தத் திரைப்படம் தேர்ந்தெடுக்கப்பட்டது. லையர்ஸ் டைஸ் (திரைப்படம்) உலகம் முழுவதும் ஆறு முக்கிய சர்வதேச விருதுகளையும், இந்தியாவில் இரண்டு தேசிய விருதுகளையும் பெற்றது. 87வது அகாதமி விருதுகளுக்கான சிறந்த வெளிநாட்டுத் திரைப்படத்திற்கான இந்தியாவின் அதிகாரப்பூர்வமாக அனுப்பப்பட்டது இதுவாகும்.  
இவரது இரண்டாவது திரைப்படம் மூத்தோன் ஆகும். மேலும் கீது 2016 இல் சன்டான்ஸ் திரைப்பட விழாவில் குளோபல் ஃபிலிம் மேக்கர் விருதையும் பெற்றார். மூத்தோன் 2019 இல் டொராண்டோ சர்வதேச திரைப்பட விழாவில் திரையிடப்பட்டது மற்றும் 2019 எம்.ஏஎம்.ஐ திரைப்பட விழாவில் தொடக்கப் படமாக திரையிடப்பட்டது.
# கீது மோகன்தாஸ்

## தனிப்பட்ட வாழ்க்கை

இவர் 1981 சூன் 8 அன்று கொச்சியில் மோகன்தாஸ், லதா இணைநருக்கு பிறந்தார். இவருக்கு பெற்றோர் காயத்ரி தாஸ் என்று பெயரிட்டனர். இவர் இந்தியா, மலேசியா, கனடாவில் படித்தவர். இவரது சகோதரர், டாக்டர் அர்ஜுன் தாஸ், சிறுநீரக மருத்துவராக, அமெரிக்காவில் வசிக்கிறார். இவர் 2009 நவம்பர் 14 அன்று, ஒளிப்பதிவாளர் ராஜீவ் ரவியை மணந்தார். கேரளத்தின் கொச்சியில் திருமணம் நடந்தது. இணையருக்கு ஆராதனா என்ற மகள் உள்ளார்.
# சோவா மொரானி

**சோவா மொரானி** (*Zoa Morani* பிறப்பு 29 மார்ச் 1988) என்பவர் ஓர் இந்திய வடிவழகி மற்றும் பாலிவுட் படங்களில் நடிக்கும் ஒரு நடிகை ஆவார். *ஆல்வேஸ் கபி கபி* (2011), *பாக் ஜானி* (2015), *தைஷ்* (2020) மற்றும் *டியூஸ்டே &amp;amp; பிரைடே* (2021) ஆகிய திரைப் படங்கள் மற்றும் வலைத் தொடர்களில் இவர் நடித்துள்ளார்.  
மொரானி, திரைப்படத் தயாரிப்பாளர் மற்றும் சினியுக் திரைப்பட தயாரிப்பு நிறுவனத்தின் இணை உரிமையாளரான கரீம் மொரானியின் மகள் மற்றும் திரைப்படத் தயாரிப்பாளர்களான அலி மொரானி மற்றும் முகமது மொரானி ஆகியோரின் மருமகள் ஆவார். இவரது அத்தை லக்கி மொரானி (முகமதுவின் மனைவி) ஆடை வடிவமைப்பாளர் மற்றும் நடிகை ஆவார்.
# சோவா மொரானி

## தொழில்

மொரானி 2007 ஆம் ஆண்டு *ஓம் சாந்தி ஓம்* திரைப்படத்திற்கு உதவி இயக்குநராகத் தன் தொழில் வாழ்க்கையைத் தொடங்கினார். மேலும் *ஹல்லா போல்* (2008) படத்திற்கு உதவி இயக்குநராகப் பணியாற்றினார். மொரானிக்கு திரைப்படங்களை இயக்குவதில் விருப்பமில்லை, ஆனால் நடிப்புக்கு தயாராவதற்காக இவர் இந்தப் பணிகளை ஏற்றார். 2011 ஆம் ஆண்டு ஷாருக் கானின் தயாரிப்பில் *ஆல்வேஸ் கபி கபி* என்ற படத்தில் நடிகையாக அறிமுகமானார். மேலும் திரைப்பட இயக்குநர் சியாம் பெனகல் தனது அடுத்த படத்திற்காக ஒப்பந்தம் செய்தார்.  
குணால் கேமு மற்றும் மந்தனா கரிமிக்கு ஜோடியாக பாக் *ஜானி* படத்தில் மொரானி திரைப்படத் தயாரிப்பாளர் விக்ரம் படால் ஒப்பந்தம் செய்யப்பட்டார். இத்திரைப்படம் பூஷன் குமார், விக்ரம் பட் ஆகியோர் இணைந்து தயாரித்தனர். படம் 2015 இல் வெளியானது.
# சோவா மொரானி

## தனிப்பட்ட வாழ்க்கை

மொரானி குடும்பத்தில் இருந்து வந்த இவர் திரைப்படத் தயாரிப்பாளர் கரீம் மொரானியின் மகள் ஆவார். இவர் தன் சகோதரர்களான அலி மொரானி மற்றும் முகமது மொரானி ( லக்கி மொரானியின் கணவர்) ஆகியோருடன் சினியுக் என்ற திரைப்பட தயாரிப்பு நிறுவனத்தை வைத்திருக்கிறார். இவரது சகோதரியும் சினியுக் திரைப்பட தயாரிப்பு நிறுவனத்துடன் இணைந்துள்ளார். அவர் நடிகை பத்மினி கோலாபுரேவின் மகன் பிரியங்க் ஷர்மாவை மணந்தார். இவர் ஒரு நிஜாரி முஸ்லிம் ஆவார். இந்தியாவில் கோவிட்-19 பரவலின் உச்சக்கட்டத்தில் நோயினால் இவர் பாதிக்கப்பட்டார். ஆனால் அதில் இருந்து பின்னர் குணமடைந்து மீண்டு வந்தார்.
# சோவா மொரானி

## திரைப்படவியல்

### நடிகையாக

| 2011 | *ஆல்வேஸ் கபி கபி* | நந்தினி ஓபராய் | திரைப்படம் |  |
| --- | --- | --- | --- | --- |
| 2012 | *மஸ்தான்* | திரைப்படம் |  |  |
| 2015 | *பாக் ஜானி* | தான்யா | திரைப்படம் |  |
| 2018 | *அகூரி* | ஜெஹான் இரானி | வலைத் தொடர் | ஜி5 |
| 2019 | *பூத் பூர்வா* | ஏஞ்சலினா | வலைத் தொடர் | ஜீ5 |
| 2020 | *தைஷ்* | மஹி | திரைப்படம் | ஜீ5 |
| 2021 | *டியூஸ்டே அண்ட் பிரைடே* | காஜல் | திரைப்படம் | நெற்ஃபிளிக்சு |
| 2023 | *தஹாத்* | வந்தனா | இணையத் தொடர் | அமேசான் பிரைம் |
| 2023 | *ஆதுரா* | மாளவிகா | இணையத் தொடர் | அமேசான் பிரைம் |
# சோவா மொரானி

## திரைப்படவியல்

### உதவி இயக்குநராக

| 2007 | *ஓம் சாந்தி ஓம்* |  |
| --- | --- | --- |
| 2008 | *ஹல்லா போல்* | } |
# வின்சி அலோசியசு

**வின்சி சோனி அலோசியசு** ( *Vincy Sony Aloshious* ) (பிறப்பு 12 டிசம்பர் 1995) மலையாளத் திரைப்படங்களில் பணிபுரியும் ஒரு இந்திய நடிகையாவார். 2023 ஆம் ஆண்டு வெளியான *ரேகா* என்ற மலையாளத் திரைப்படத்தில் தலைப்புப் பாத்திரத்தில் நடித்ததற்காக 53வது கேரள மாநில திரைப்பட விருதுகளில் சிறந்த நடிகைக்கான கேரள மாநில திரைப்பட விருதை வென்றார்.
# வின்சி அலோசியசு

## ஆரம்ப கால வாழ்க்கை

வின்சி அலோசியசு, வின்சி பி.ஏ என்ற பெயரில் 1995 டிசம்பர் 12 அன்று கேரளாவின் மலப்புறத்தில் உள்ள பொன்னானியில் பிறந்தார். இவரது தந்தை அலோசியசு ஒரு வாகன ஓட்டுநர். இவரது தாயார் சோனி ஒரு ஆசிரியர். இவரது சகோதரர் விபின் வெளிநாட்டில் வேலை பார்த்து வருகிறார். இவர் தனது உயர்நிலைப் பள்ளிக் கல்வியை பிஷப் காட்டன் கான்வென்ட் பெண்கள் உயர்நிலைப் பள்ளியில் முடித்தார். இவர் ஆசிய கட்டிடக்கலை பள்ளியிலிருந்து கட்டிடக்கலையில் இளங்கலை பட்டம் பெற்றார்.
# வின்சி அலோசியசு

## நடிப்பு

இவர் 2018 இல் *நாயகி நாயகன்* என்ற உண்மைநிலை நிகழ்ச்சியின் இறுதிப் போட்டியாளராக இருந்தார். 2019 ஆம் ஆண்டு வெளியான *விக்ருதி* என்ற மலையாள நகைச்சுவை-நாடகத் திரைப்படத்தில், சௌபின் சாகிருக்கு இணையாக கதாநாயகிகளில் ஒருவராக இவர் அறிமுகமானார். *கனகம் காமினி கலஹம்* (2021), *பீமன்டே வாழி* (2021) மற்றும் *ஜன கண மன* (2022) போன்ற விமர்சன ரீதியாக பாராட்டப்பட்ட பிற படங்களிலும் முக்கிய பாத்திரங்களில் நடித்தார்.  
வின்சி மழவில் மனோரமாவில் ஒளிபரப்பப்பட்ட *நாயகி நாயகன்* 2018 ஆம் ஆண்டு திறமை வேட்டை நிகழ்ச்சியின் இரண்டாம் இடத்தைப் பிடித்தார். நிகழ்ச்சியின் வெற்றியைத் தொடர்ந்து மஞ்சு வாரியருடன் கர்ப்பிணிப் பெண்ணாக ஒரு விளம்பரத்தில் தோன்றினார். இவர் 2019 இல் மழவில் மனோரமாவில் *D5 ஜூனியர்* என்ற நடன நிகழ்ச்சியைத் தொகுத்து வழங்கினார்
# வின்சி அலோசியசு

## திரை வாழ்க்கை

நாயகி நாயகனில் கிடைத்த வரவேற்பு 2019 இல் இவரது திரைப்பட அறிமுகத்திற்கு வழிவகுத்தது, *விக்ருதி* படத்தில் சூரஜ் வெஞ்சாரமூடு மற்றும் சௌபின் ஷாஹிர் ஆகியோருக்கு இணையாக முன்னணி பாத்திரத்தில் நடித்தார். இப்படம் இவருக்கு நேர்மறையான விமர்சனங்களைப் பெற்றுத் தந்தது.  
ரதீஷ் பாலகிருஷ்ணன் பொதுவால் இயக்கிய 2021இல் வெளியான *கனகம் காமினி கலஹம்* என்றா நையாண்டித் திரைப்படத்தில் வரவேற்பாளராக ஷாலினி என்ற வேடத்தில் நடித்தார். இப்படமும் இவருக்கு நேர்மறையான விமர்சனங்களைப் பெற்றுத் தந்தது.  
2021 இல் வெளியான*பீமண்டே வாழி* இவரது இரண்டாவது வெளியீடாகும். இதில் இவர் குஞ்சாகோ போபனுடன் நடித்தார்.
# வின்சி அலோசியசு

## வலைத்தொடர்

அதே ஆண்டில் *கரிக்கு* என்ற யூடியூப்பில் ஒளிபரப்பட்ட *கரிகாச்சி* என்ற சிறு வலைத்தொடரில் தோன்றினார். 2022 ஆம் ஆண்டு வெளியான 'எமிலி' என்ற வலைத்தொடரின் தலைப்புக் கதாபாத்திரத்திலும் நடித்தார்.
# தாய் குழு

**தாய் குழு** (*Aama Samuha*) என்பது பாலின சமத்துவம், பெண்களைப் பாதிக்கும் பிரச்சினைகள் மற்றும் சமூகப் பிரச்சனைகள் பற்றிய விழிப்புணர்வை ஏற்படுத்த நேபாள நாட்டில் உருவாக்கப்பட்ட ஒரு தன்னார்வக் குழுவாகும். இக்குழு கூட்டங்கள், கல்வி போன்ற பிரச்சனைகளை பெண்கள் பேசுவதற்கான ஒரு அரங்கமாகவும் செயல்படுகின்றன; சுகாதாரம் மற்றும் உடல்நலம்; பெண் அதிகாரம்; மற்றும் இனப்பெருக்க உரிமைகள் போன்றவற்றையும் குழுவினர் விவாதிக்கின்றனர். மேற்கு நேபாளத்தில் குருங் மக்களால் இக்குழு தொடங்கப்பட்டது. ஏனெனில் குருங் ஆண்கள் நேபாளத்தை விட்டு பிரித்தானிய இராணுவத்திலும் (கூர்காக்களின் படை) மற்றும் இந்திய இராணுவத்திலும் (கூர்கா படைப்பிரிவுகள்) சேருவதற்காக செல்வார்கள். பாட்டு, நடனம் மற்றும் மாலை நேரத்தில் கலாச்சார நிகழ்ச்சிகளை நடத்துவதற்காகவே முதலில் தாய் குழு தொடங்கப்பட்டது.
# சுசில் கொய்ராலா நினைவு அறக்கட்டளை

**சுசில் கொய்ராலா நினைவு அறக்கட்டளை** (*Sushil Koirala Memorial Foundation*) நேபாளத்தின் மறைந்த பிரதமர் சுசில் கொய்ராலாவின் நினைவாக 2016 ஆம் ஆண்டு நிறுவப்பட்டது. சனநாயகம், சமூக-பொருளாதார சீர்திருத்தம் மற்றும் திறந்த சமுகக் கொள்கைகளின் அடிப்படையில் மூலோபாய சிந்தனைக்கு அர்ப்பணிக்கப்பட்ட ஆலோசனையை பிரச்சாரத்தின் மூலம் சமூகங்களுக்கு அதிகாரம் அளிக்கும் நோக்கத்துடன் இந்த அறக்கட்டளை நிறுவப்பட்டது.
# சுசில் கொய்ராலா நினைவு அறக்கட்டளை

## பணிகள்

சுசில் கொய்ராலா நினைவு அறக்கட்டளையானது கலந்துரையாடல் நிகழ்ச்சி போன்ற பல நிகழ்வுகளை தீவிரமாக ஏற்பாடு செய்து ஆதரவளித்துள்ளது. பல்வேறு விளையாட்டு தொடர்பான நடவடிக்கைகளுக்கும் ஆதரவளித்துள்ளது. பிப்ரவரி 2018 ஆம் ஆண்டு பிப்ரவரி மாதத்தில் மதன் பண்டாரி விளையாட்டு அகாடமியுடன் இணைந்து நேபாளத்தின் 1 ஆவது கிராண்டு துடுப்பாட்டத் திருவிழாவை வெற்றிகரமாக ஏற்பாடு செய்தது. இப்போட்டிகளின்போது திறமையானவர்களில் இருந்து தேர்ந்தெடுக்கப்பட்ட இளம் துடுப்பாட்ட வீரர்களுக்கு துடுப்பாட்ட உபகரணங்களை வழங்குவதன் மூலம் அறக்கட்டளை தன் பங்கை ஆற்றியது.
# ஆ. ப. ஜெ. அப்துல் கலாம் மையம்

**ஆ. ப. ஜெ. அப்துல் கலாம் மையம்** (*A.P.J. Abdul Kalam Centre*) என்பது ஓர் இலாப நோக்கற்ற அமைப்பாகும். இதற்கு இந்தியா முழுமையும் கிளைகளைக் கொண்டுள்ளது. இந்த மையம் 2015-இல் ஆ. ப. ஜெ. அப்துல் கலாம் (இந்தியாவின் 11வது குடியரசுத் தலைவர்) நினைவாக உருவாக்கப்பட்டது. இந்த அமைப்பை எழுத்தாளர், சமூக தொழில்முனைவோர் மற்றும் பேச்சாளர் சிறீஜன் பால் சிங் நிறுவினார். இவர் 2009 மற்றும் 2015க்கு இடையில் அப்துல் கலாமின் அறிவியல், தொழில்நுட்பம் மற்றும் கொள்கைகளுக்கான சிறப்புப் பணி அதிகாரியாகவும் ஆலோசகராகவும் பணியாற்றினார். கலாமின் தொலைநோக்குப் பார்வையை முன்னெடுத்துச் செல்வதன் மூலம் மனிதக்குலத்திற்கு நிலையான மற்றும் வாழக்கூடிய பூமியை உருவாக்க இந்த அமைப்பு விரும்புகிறது. சமூகத்தின் அனைத்து நிலைகளிலும் கல்வி மற்றும் அறிவிற்கான அணுகலை மேம்படுத்துவதற்காகத் தேசிய மற்றும் பன்னாட்டு வளர்ச்சியில் இளைஞர்களின் பங்களிப்பை மேம்படுத்துவதற்காக, குறிப்பாக நிர்வாகம் மற்றும் சமூக நிறுவனங்களில் புதுமைகளை மேம்படுத்துவதையும் இந்த மையம் நோக்கமாகக் கொண்டுள்ளது.
# ஆ. ப. ஜெ. அப்துல் கலாம் மையம்

## கல்வி

கலாம் மையமானது இந்தியாவின் தொலைதூர மற்றும் குறைந்த வருமானம் உள்ள பகுதிகளில் கலாம் நூலகத்தின் பதாகையின் கீழ் இலவச நூலகங்களின் வலையமைப்பை நடத்துகிறது. இந்த நூலகங்கள் குடிசைப் பகுதிகள், அரசுப் பள்ளிகள், குறைந்த கட்டண தனியார் பள்ளிகள் மற்றும் குழந்தைகள் கண்காணிப்பு இல்லங்களில் உள்ள குழந்தைகளின் வாசிப்பு மற்றும் கற்றல் தேவைகளைப் பூர்த்தி செய்கின்றன. 500,000க்கும் மேற்பட்ட குழந்தைகளின் கல்வித் தேவைகளை இந்த நூலகங்கள் பூர்த்திச் செய்கின்றன. இம்மையத்தின் மற்றொரு முன்முயற்சி *ட்ரீமத்தான்* என்பது. இது இளைஞர்களிடையே கற்கும் ஆர்வத்தைத் தூண்டுவதற்கான வருடாந்திரப் பிரச்சாரமாகும். இளைஞர்கள் தமது முழு திறனை அடையவும் அதற்கு அப்பால் செல்லவும் அவர்களுக்குப் பொருத்தமான திறன்களை வழங்குவதன் மூலம் இது செயல்படுகிறது. கலாம் மையமானது தெலுங்கானாவில் 500க்கும் மேற்பட்ட துணை ஆசிரியர்களைக் கொண்டுள்ளது. இது கலாம் பாரத் முன்முயற்சியின் கீழ் அரசாங்கப் பள்ளிகளில் உள்ள அறிவு இடைவெளிகளை நிரப்ப உதவுகிறது.
# சே. ப. இராமசுவாமி ஐயர் அறக்கட்டளை

**சி. பி. இராமசுவாமி ஐயர் அறக்கட்டளை** (*C. P. Ramaswami Aiyar Foundation*) என்பது வழக்கறிஞர் சே. ப. இராமசுவாமி ஐயரின் விருப்பப்படி 14 அக்டோபர் 1966-இல் நிறுவப்பட்ட ஓர் இலாப நோக்கற்ற அமைப்பாகும். இந்த அறக்கட்டளையின் தலைமையகம் இந்தியாவின் சென்னையில் உள்ள ஆழ்வார்பேட்டை (சே. ப. இராமசாமி சாலை என்றும் அழைக்கப்படுகிறது) செ. ப. இராமசுவாமி ஐயர் குடும்பத்திற்குச் சொந்தமான "தி க்ரோவ்" என்று அழைக்கப்படும் இடத்தில் உள்ளது. இந்த அறக்கட்டளையின் தலைவராக (2015 இல்) இக்குடும்பத்தைச் சேர்ந்த நந்திதா கிருஷ்ணா உள்ளார்.  
1. சே. ப. இராமசுவாமி ஐயர் இந்தியவியல் ஆய்வு நிறுவனம். சென்னைப் பல்கலைக்கழகத்துடன் இணைக்கப்பட்ட இந்த நிறுவனம், முனைவர் பட்டம் பெறுவதற்கான அங்கீகரிக்கப்பட்ட ஆராய்ச்சி மையமாகும்.
1. சே. ப. இராமசுவாமி ஐயர் சுற்றுச்சூழல் கல்வி மையம். இந்தியாவின் சுற்றுச்சூழல், வனங்கள் மற்றும் காலநிலை மாற்றம் அமைச்சகத்தின் சிறந்த மையம்.
1. குழந்தைகளுக்கான சரசுவதி கேந்திரா கற்றல் மையம், சென்னையில் உள்ள குறைபாடுகள் உள்ள குழந்தைகளுக்கான கற்றல் மையம்
1. காஞ்சிபுரம், சகுந்தலா ஜெகநாதன் நாட்டுப்புறக் கலை அருங்காட்சியகம்
1. சே. ப. இராமசுவாமி ஐயர் கலை மையம்
1. சென்னை, குரோவ் பள்ளி
1. காஞ்சிபுரம், இரங்கம்மாள் வித்யாலயா பெண்கள் பள்ளி
1. கும்பகோணம், சர். சே. ப. இராமசுவாமி ஐயர் நினைவுப் பள்ளி.
# தி பாய் ஊ ஆர்னெசுடு தி விண்டு

*தி பாய் ஊ ஆர்னெசுடு தி விண்டு* (*The Boy Who Harnessed the Wind*) என்பது 2019 ஆம் ஆண்டு வெளிவந்த ஆப்பிரிக்க நாடகத் திரைப்படமாகும், “காற்றைப் பயன்படுத்திய சிறுவன்” என்பது இத்தலைப்பின் பொருளாகும். இது சிவெட்டல் எசியோஃபோர் இயக்குநராக அறிமுகமாகி, இயக்கி, நடித்துள்ளார். வில்லியம் கம்க்வாம்பா, பிரையன் மீலர் ஆகியோரை அடிப்படையாகக் கொண்ட படமிது. இப்படம், 2019 சன்டான்ஸ் திரைப்பட விழாவில் பிரீமியர்சு பிரிவில் திரையிடப்பட்டது. 1 மார்ச் 2019 அன்று நெற்ஃபிளிக்சு இல் உலகின் பிற இடங்களுக்காக வெளியானது. 92வது அகாடமி விருதுகளில் இடம்பெற்று, சிறந்த சர்வதேச திரைப்படத்திற்கான பிரித்தானிய நுழைவாக, இத்திரைப்படம் தேர்ந்தெடுக்கப்பட்டது. ஆனால், பரிந்துரைக்கப்படவில்லை. இப்படம் எசியோஃபோரின் இயக்கத்திற்க்கும், நடிப்புக்கும் பாராட்டுக்களுடன், பரவலான நேர்மறையான விமர்சனங்களையும் பெற்றது.
# தி பாய் ஊ ஆர்னெசுடு தி விண்டு

## கதைக்களம்

வறட்சியும், வறுமையும் அதிகமுள்ள ஒரு ஆப்பிரிக்கச் சிற்றூரில் வாழும் சிறுவன் தனது விடாமுயற்சியால்ஆப்பிரிக்கச் நிலத்தடி நீரை, தனது வாழ்விடத்தில் காற்றுச் சுழலி கொண்டு வந்து, பிறரின் வாழ்வில் உயிர்நீரைக் கொடுப்பதே கதையின் வேராகும். அக்காற்று ஆலையை, தன் வாழ்விடத்தைச் சுற்றியுள்ள குப்பைக் கூளங்களில் இருந்து எடுத்து அமைக்கும் முயற்சியில், அச்சிறுவன் படும் அவமதிப்புகளும், இறுதியில் அவமதித்தவர்களின் உதவிகளோடு அமைக்கிறான். உண்மையில் இதனை செய்து காட்டியவர், மலாவி நாட்டைச் சார்ந்த வில்லியம் கம்குவாம்பா (William Kamkwamba) ஆவார்.
# தி பாய் ஊ ஆர்னெசுடு தி விண்டு

## மதிப்பீடு

இராட்டன் டொமேட்டோசு மதிப்பாய்வில், திரைப்படம் 64 மதிப்புரைகளின் அடிப்படையில், 86% ஒப்புதல் மதிப்பீட்டைப் பெற்றுள்ளது. சராசரி மதிப்பீடு 7.3/10 ஆகும். இணையதளத்தின் விமர்சன ஒருமித்த கருத்துப்படி, " *தி பாய் ஹூ ஹார்னெஸ்டு தி விண்ட்,* அறிமுக இயக்குனரான சிவெடெல் எசியோஃபோரிடமிருந்து வலுவான நடிப்பும், பிற ஈர்க்கக்கூடிய வேலைகள் மூலம், அதன் கணிக்கத்தக்க மேம்படுத்திய மதிப்பையும் பெறுகிறது. மெட்டாக்ரிட்டிக்கில், 18 விமர்சகர்களின் அடிப்படையில் 100க்கு 68 என்ற சராசரி மதிப்பெண்ணைப் பெற்றுள்ளது. இது "பொதுவாக சாதகமான விமர்சனங்களை" குறிக்கிறது.
# க. தீ. சிங் அறக்கட்டளை

**க. தீ. சிங் அறக்கட்டளை** (*K D Singh Foundation*) என்பது பெண்கள் அதிகாரம், கல்வி மற்றும் சுகாதாரத்தை ஆதரிக்கும் ஓர் இந்தியத் தனியார் அறக்கட்டளை ஆகும். இது மார்ச் 2013-இல் நாடாளுமன்ற மாநிலங்களவை உறுப்பினர் க. தீ. சிங். அவர்களால் நிறுவப்பட்டது.
# க. தீ. சிங் அறக்கட்டளை

## அமைப்பு

க. தீ. சிங் அறக்கட்டளையின் தலைமையகம் அரியானாவின் குர்கானில் உள்ளது.  
இது பாலியல் வன்கொடுமையிலிருந்து தப்பியவர்களுக்கு மருத்துவ, சட்ட மற்றும் மறுவாழ்வு உதவிகளை வழங்குவதற்காக அவர்களுக்கு நீதியைப் பெறவும் அவர்களின் வாழ்க்கையை மீட்டெடுக்கவும் உதவுகிறது. அரியானாவில் 17 மாவட்டங்களில் 113 கற்பழிப்பு பாதிக்கப்பட்டவர்களுக்கு நவம்பர் 2013க்குள் கற்பழிப்பு பிரிவு உதவி வழங்கியது.  
அரியானா கிராமப்புற இளைஞர்கள் மற்றும் பெண்களுக்கான ஆலோசனைகள், தாய்வழி ஆரோக்கியம் குறித்த விழிப்புணர்வுப் பட்டறைகள், மருத்துவ முகாம்கள் மற்றும் கல்வி மற்றும் சுகாதாரம் தொடர்பான சமூக முயற்சிகளின் பிற செயல்பாடுகளையும் இந்த அறக்கட்டளை செயல்படுத்தி வருகின்றது.
# க. தீ. சிங் அறக்கட்டளை

## திட்டங்கள்

### கற்பழிப்பு பாதிக்கப்பட்டவர்களுக்கான ஆதரவு பிரிவு

க. தீ. சிங் அறக்கட்டளையானது கற்பழிப்பு பாதிக்கப்பட்டவர்களுக்கான ஆதரவுப் பிரிவை நிறுவியது. இது கற்பழிப்பினால் பாதிக்கப்பட்டவர்களுக்கு விரிவான ஆதரவை வழங்குகிறது. இதில் சேவை அரியானா மட்டுமின்றி பிற பகுதிகளுக்கும் விரிவுபடுத்தப்பட்டுள்ளது. இந்த அறக்கட்டளை உயிர் பிழைத்தவர்களுக்குச் சட்டரீதியாகவும், மருத்துவ ரீதியாகவும், நிதி ரீதியாகவும், உளவியல் ரீதியாகவும் உதவுகிறது.
# க. தீ. சிங் அறக்கட்டளை

## திட்டங்கள்

### இளைஞர் ஆலோசனை மையம்

திறன் மேம்பாட்டிற்கான பிரத்தியேக மையங்களின் எண்ணிக்கையில் எந்த முன்னேற்றமும் இல்லாமல் கல்வியின் வீழ்ச்சியும் பல இளைஞர்களை வேலையில்லாமல் ஆக்குகிறது. அறக்கட்டளை மேம்பாட்டு நோக்கத்துடன் இந்த இளைஞர்களுக்கான ஆலோசனைகளை வழங்குகிறது. இந்த அறக்கட்டளை அரியானாவில் உள்ள ஆதரவற்ற இளைஞர்களுக்கு இலவசக் கல்வியை வழங்குவதற்காக கான் அகாதமியுடன் இணைந்து செயல்படுகிறது.
# க. தீ. சிங் அறக்கட்டளை

## திட்டங்கள்

### கல்வி உதவித்தொகை

சண்டிகரில் உள்ள பஞ்சாப் பல்கலைக்கழகத்தில் பெண் மாணவர்களுக்கு கே. டி. சிங் உதவித்தொகை வழங்கப்படுகிறது. இந்த உதவித்தொகை பெண் கல்வி, மேம்பாட்டு ஆய்வுகள் அல்லது அமைதிப் படிப்புகளைத் தொடரும் குறைந்த வசதியினைப் பின்னணியைச் சேர்ந்த மாணவர்களுக்கானது. உதவித்தொகை மாணவர்களின் பட்டப்படிப்பு தேவைகளை நிறைவு செய்யக் கல்விக் கட்டணத்தை வழங்குவதை உள்ளடக்கியது.
# ஜி. லாஸ்யா நந்திதா

**ஜி. லாஸ்யா நந்திதா** ( G. Lasya Nanditha; 1986/1987 - 23 பிப்ரவரி 2024) தெலங்காணா மாநிலம் சிக்கந்தராபாத்தைச் சேர்ந்த ஒரு இந்திய அரசியல்வாதி ஆவார். இவர் காவடிகுடாவைச் சேர்ந்த முன்னாள் மாமன்ற உறுப்பினராக இருந்தார் (2016).  
நந்திதா, ஜி. சாயன்னா மற்றும் ஜி. கீதா ஆகியோருக்கு மகளாகப் பிறந்தவர். இவருக்கு நம்ருதா மற்றும் நிவேதிதா என்ற இரு சகோதரிகள் இக்கின்றனர். இவர் இடைநிலைக்கல்வியை முடித்துள்ளார்.
# ஜி. லாஸ்யா நந்திதா

## தொழில்

நந்திதா 2023 இல் நடந்த தெலங்காணா சட்டப் பேரவைத் தேர்தலில் பாரத் இராட்டிர சமிதியின் வேட்பாளராக பட்டியலினத்தவருக்கு ஒதுக்கப்பட்ட தொகுதியான செகந்திராபாத் கண்டோன்மென்ட் தொகுதியில் போட்டியிட்டு வெற்றி பெற்றார். பாரதிய ஜனதா கட்சி வேட்பாளர் என். கணேஷ் என்பவரைக் காட்டிலும் 17,169 வாக்குகள் வித்தியாசம் அதிகம் பெற்று வெற்றி பெற்றார். இவரது தந்தை, ஜி. சாயன்னா, செகந்திராபாத் கண்டோன்மென்ட் தொகுதியின் சட்டமன்ற உறுப்பினராக இருந்தார், ஆனால் அவர் பிப்ரவரி 2023 இல் இறந்தார்
# ஜி. லாஸ்யா நந்திதா

## இறப்பு

23 பிப்ரவரி 2024 அன்று ஐதராபாத்தில் நடந்த ஒரு சாலை விபத்தில் நந்திதா தனது 37வது வயதில் இறந்தார் இவரது வாகனம் கட்டுப்பாட்டை இழந்து சாலை பிரிப்பான் மீது மோதியதில் பலத்த காயம் அடைந்தார். விபத்தின் போது நந்திதா தனது ஓட்டுநர் ஆகாஷுடன் பயணம் செய்தார். விபத்து நடந்த உடனேயே இவர் தனியார் மருத்துவமனைக்கு கொண்டு செல்லப்பட்டார். ஆனால் மருத்துவமனைக்கு கொண்டு செல்லும் வழியிலேயே இவர் இறந்துவிட்டதாக அறிவிக்கப்பட்டது.
# ஜி. சாயன்னா

**ஜி. சாயன்னா** ( *G. Sayanna* ; 5 மார்ச் 1951 - 19 பிப்ரவரி 2023) தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் பட்டியலினச் சமூகத்தைச் சேர்ந்தவர். மேலும், செகந்திராபாத் கண்டோன்மென்ட் சட்டப் பேரவைத் தொகுதியில் ஐந்து முறை உறுப்பினராகப் பணியாற்ற்யுள்ளார்.
# ஜி. சாயன்னா

## ஆரம்ப கால வாழ்க்கை

ஜி. சாயன்னா 1951 ஆம் ஆண்டு மார்ச் 5 ஆம் தேதி பிறந்தார். உசுமானியா பல்கலைக்கழகத்தில் அறிவியல், கலை மற்றும் சட்டத்தில் பட்டம் பெற்றவர்.
# ஜி. சாயன்னா

## அரசியல் வாழ்க்கை

சாயன்னா தெலுங்கு தேசம் கட்சியில் தனது அரசியல் வாழ்க்கையைத் தொடங்கினார். 1994, 1999 மற்றும் 2004 இல் செகந்திராபாத் கண்டோன்மென்ட் தொகுதியிலிருந்து சட்டப் பேரவைக்குத் தேர்ந்தெடுக்கப்பட்டார். இவர் 2009 இல் பிரிக்கப்படாத ஆந்திரப் பிரதேசத்தில் இந்திய தேசிய காங்கிரசு கட்சி வேட்பாளர் பி. சங்கர் ராவ் என்பவரிடம் தோல்வியடைந்தார். இவர் ஐதராபாத் நகர்ப்புற மேம்பாட்டு ஆணையத்தின்இயக்குனராக ஆறு முறை பணியாற்றினார். ஆந்திரப் பிரதேச சட்டப் பேரவையில் தெருவோரக் குழந்தைகளின் மறுவாழ்வுக்கான வீடுவழங்கும் குழுவின் தலைவராகப் பணியாற்றினார். சாயன்னா குழந்தை கடத்தல் தொடர்பான குழுவின் உறுப்பினராகவும் பணியாற்றினார்.  
சாயன்னா, 2014 இல் நடந்த தெலங்காணா சட்டப் பேரவைத் தேர்தலில் தெலுங்கு தேசம் கட்சி சார்பில் செகந்திராபாத் கண்டோன்மென்ட் தொகுதியிலிருந்துபோட்டியிட்டார். திருமலை திருப்பதி தேவஸ்தான வாரியத்தின் உறுப்பினராக இருந்தார். பின்னர் 2015 இல் பாரத் இராட்டிர சமிதி கட்சியில் சேர்வதற்காக தனது சட்டப் பேரவை உறுப்பினர் பதவியை விட்டு விலகினார். 2018 இல் மீண்டும் செகந்திராபாத் கண்டோன்மென்ட் தொகுதியிலிருந்து தேர்ந்தெடுக்கப்பட்டார்.
# ஜி. சாயன்னா

## இறப்பு

சாயன்னா சிறுநீரகம் தொடர்பான நோயால் பாதிக்கப்பட்டு சிகந்திராபாத்திலுள்ள யசோதா மருத்துவமனையில் சிகிச்சை பெற்று வந்தார். மாரடைப்பு காரணமாக 18 பிப்ரவரி 2023 அன்று மருத்துவமனையில் அனுமதிக்கப்பட்டார். மேலும் இவரது உடல்நிலை மோசமடைந்து 2023 பிப்ரவரி 19 அன்று திடீரென மரணமடைந்ததாகக் கூறப்படுகிறது
# மலேசியாவின் பதினான்காவது மக்களவை, 2018–2023

**மலேசியாவின் பதினான்காவது மக்களவை, 2018–2023 ** (மலாய்: *Parlimen Malaysia ke-14*; ஆங்கிலம்: *14-th Parliament of Malaysia (2018–2023)* என்பது மலேசியக் கூட்டமைப்பின் பதினான்காவது மக்களவை ஆகும். 14-ஆவது மக்களவையின் முதல் கூட்டத் தொடர் 28 ஏப்ரல் 16 சூலை 2018-இல் நடைபெற்றது. 2018-ஆம் ஆண்டு மலேசிய பொதுத்தேர்தல் (*2018 Malaysian General Election*) நடைபெற்ற பின்னர் பதினான்காவது மக்களவை கூடியது.  
மக்களவை தலைவராக முகமது அரிப் யூசோப் (13 சூலை 2020 வரையில்); மற்றும் அசார் அசிசான் அருண் தலைமை தாங்கினார்கள். துணை மக்களவைத் தலைவர்களாக முகமட் ரசீத் அசுனோன்; நிகா கோர் மிங் (13 சூலை 2020 வரையில்); அசலினா ஒசுமான் சாயிட் (23 ஆகஸ்டு 2021 வரையில்) பொறுப்பு ஏற்றார்கள். எதிர்க்கட்சிகளின் தலைவர்களாக அகமத் சாகித் அமிடி (11 மார்ச் 2019 வரையில்); இசுமாயில் சப்ரி யாகோப் (24 பிப்ரவரி 2020 வரையில்); அன்வர் இப்ராகீம் பொறுப்பு வகித்தனர்.  
இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாக்காத்தான் கூட்டணி; **121** இடங்களைப் பெற்று ஆளும் கூட்டணியாக ஆட்சி அமைத்தது. எதிர்க்கட்சியினர் **101** இடங்களைப் பெற்றனர்.
# மலேசியாவின் பதினான்காவது மக்களவை, 2018–2023

## பொது

### 14-ஆவது பொதுத் தேர்தல் முடிவுகள்

| PKR
பிகேஆர் | DAP
ஜசெக | <small>WARISAN
வாரிசான்</small> | BN
<small>பாரிசான்</small> | PAS
பாஸ் | STAR
<small>தாயகம்</small> | } |
| --- | --- | --- | --- | --- | --- | --- |
| 104 | 9 | <span>8</span> | 79 | 18 | <span>1</span> | <span>3</span> |
# மலேசியாவின் பதினான்காவது மக்களவை, 2018–2023

## 2018-ஆம் ஆண்டு மலேசிய மக்களவை அமைப்பு

**2018-ஆம் ஆண்டு மலேசியப் பொதுத் தேர்தல்**  
| State and
federal territories | # of
seats | PKR
seats | BN
seats | PAS
seats | DAP
seats | WARISAN
seats | IND
seats | STAR
seats |  |
| --- | --- | --- | --- | --- | --- | --- | --- | --- | --- |
| 3 | **1** | **2** | 0 | 0 | 0 | 0 | 0 |  |  |
| 15 | **10** | **2** | **3** | 0 | 0 | 0 | 0 |  |  |
| 14 | 0 | 5 | **9** | 0 | 0 | 0 | 0 |  |  |
| 8 | 0 | 2 | **6** | 0 | 0 | 0 | 0 |  |  |
| 13 | **11** | 2 | 0 | 0 | 0 | 0 | 0 |  |  |
| 24 | **13** | 11 | 0 | 0 | 0 | 0 | 0 |  |  |
| 14 | 5 | **9** | 0 | 0 | 0 | 0 | 0 |  |  |
| 22 | **20** | 2 | 0 | 0 | 0 | 0 | 0 |  |  |
| 11 | **10** | 0 | 0 | 0 | 0 | 1 | 0 |  |  |
| 1 | 0 | **1** | 0 | 0 | 0 | 0 | 0 |  |  |
| 8 | **5** | 3 | 0 | 0 | 0 | 0 | 0 |  |  |
| 6 | **4** | 2 | 0 | 0 | 0 | 0 | 0 |  |  |
| 26 | **18** | 8 | 0 | 0 | 0 | 0 | 0 |  |  |
| 1 | 0 | **1** | 0 | 0 | 0 | 0 | 0 |  |  |
| 25 | 3 | **10** | 0 | 3 | 8 | 0 | 1 |  |  |
| 31 | 4 | **19** | 0 | 6 | 0 | 2 | 0 |  |  |
| **Total** | **222** | <span>**104**</span> | <span>**79**</span> | <span>**18**</span> | <span>**9**</span> | **8** | <span>**3**</span> | <span>**1**</span> | } |
# கியோட்டோ அரண்மனை

**கியோட்டோ அரண்மனை** என்பது சப்பானின் கியோட்டோவில் உள்ள கமிகியோ-குவில் அமைந்துள்ள சப்பான் பேரரசரின் முன்னாள் அரண்மனை ஆகும். 1869 ஆம் ஆண்டு மெய்சி மீள்விப்பிற்குப் பிறகு, பேரரசர்கள் டோக்கியோ அரண்மனையில் வசித்து வந்தனர். அதே நேரத்தில் கியோட்டோ அரண்மனையை பாதுகாக்க 1877 ஆம் ஆண்டு உத்தரவிடப்பட்டது. இன்று இந்த அரண்மனை மைதானம் பொதுமக்களுக்கு திறக்கப்பட்டுள்ளது.  
கியோட்டோ அரண்மனையானது மேற்கில் அமைந்திருந்த பெரிய ஹியான் அரண்மனை கைவிடப்பட்ட பின்னர் பழைய தலைநகரான ஹெயன்-கியோவின் (தற்போது கியோட்டோ என அழைக்கப்படுகிறது) வடகிழக்கு பகுதியில் கட்டப்பட்ட ஏகாதிபத்திய அரண்மனைகளில் சமீபத்தியது. ஹெயன் காலத்தில் தற்போதைய அரண்மனையின் 1869 இல் தலைநகர் செயல்பாடுகள் டோக்கியோவிற்கு மாற்றப்பட்டபோது, இந்த அரண்மனை அதன் செயல்பாட்டை இழந்தது. இருப்பினும், பேரரசர் தைஷோ மற்றும் ஷோவா தங்கள் அரியணை விழாவை இந்த அரண்மனையில் வைத்திருந்தனர்.
# கியோட்டோ அரண்மனை

## தளவமைப்பு

இந்த அரண்மனை கியோட்டோவில் அமைந்துள்ளது. இது வடக்கிலிருந்து தெற்கு மற்றும் கிழக்கிலிருந்து மேற்கு என செவ்வக வடிவில் அமைந்துள்ளது . இது சென்டே அரண்மனை தோட்டங்கள் மற்றும் கியோட்டோ மாநில விருந்தினர் மாளிகை ஆகியவற்றைக் உள்ளடக்கியது. உயர் நீதிமன்ற பிரபுக்களின் குடியிருப்பு அரண்மனை மற்றும் சுவருடன் நெருக்கமாக தொகுக்கப்பட்ட இந்த மாளிகை எடோ காலத்தின் ஆரம்ப காலத்திலிருந்தே உள்ளது. தலைநகர் டோக்கியோவுக்கு மாற்றப்பட்டபோது, நீதிமன்ற பிரபுக்களின் குடியிருப்புகள் இடிக்கப்பட்டன, மேலும் கியோட்டோ கியோயனின் பெரும்பாலான பகுதிகள் இப்போது பொதுமக்களுக்கு திறந்திருக்கும் பூங்காவாகும்.  
12 ஆம் நூற்றாண்டின் பிற்பகுதியில் ஹெயன் அரண்மனை கைவிடப்பட்டதிலிருந்து அரண்மனை அதிகாரப்பூர்வமாக இந்த பகுதியில் அமைந்தது. எவ்வாறாயினும், ஏற்கனவே பேரரசர்களின் நடைமுறை குடியிருப்பு பெரும்பாலும் ஹெயன் கால அரண்மனையில் இல்லை, ஆனால் இங்கு இருந்த தற்காலிக குடியிருப்புகளில் ஒன்றாக இருந்தது. நகரத்தின் இந்த பகுதி பெரும்பாலும் சக்திவாய்ந்த உன்னத குடும்பங்களால் பேரரசருக்கு வழங்கப்பட்டது. சப்பானில் உள்ள பல பழமையான மற்றும் மிக முக்கியமான கட்டிடங்களைப் போலவே, இந்த அரண்மனை தீயினால் அழிக்கப்பட்டு அதன் வரலாற்றில் பல முறை மீண்டும் கட்டப்பட்டது. இது எட்டு முறை அழிக்கப்பட்டு மீண்டும் கட்டப்பட்டது, அவற்றில் ஆறு, 250 ஆண்டுகால எடோ காலத்தின் போது. தற்போது இருக்கும் பதிப்பு 1855 இல் முடிக்கப்பட்டது, ஹெயன் காலகட்டத்தின் கட்டிடக்கலை மற்றும் ஹியான் அரண்மனையின் பாணியை மீண்டும் உருவாக்கும் முயற்சியுடன் கட்டப்பட்டது.  
இந்த மைதானத்தில் ஏகாதிபத்திய குடியிருப்புடன் பல கட்டிடங்களும் அடங்கும். வடக்கே அருகிலுள்ள கட்டிடம் ஓய்வுபெற்ற பேரரசரின் வசிப்பிடமாகும், அதற்கு அப்பால், இமதேகாவா தெருவின் குறுக்கே, தோஷிஷா பல்கலைக்கழகம் அமைந்துள்ளது. இம்பீரியல் ஹவுஸ்ஹோல்ட் ஏஜென்சி கட்டிடம் மற்றும் மைதானத்தை பராமரிக்கிறது மற்றும் பொது சுற்றுப்பயணங்களையும் நடத்துகிறது.
# கியோட்டோ அரண்மனை

## கட்டமைப்புகள்

அரண்மனையில் உள்ள முக்கிய கட்டிடங்கள், அரங்குகளில், ஷிஷிண்டன் (紫宸殿, மாநில விழாக்களுக்கான மண்டபம்), சீரியோடன் (清涼殿, பேரரசரின் வழக்கமான குடியிருப்பு), கோகோஷோ (小御所, நீதிமன்ற அறை), ஒககுமோன்ஜோ (叡殿, நூலகம்) மற்றும் பேரரசி, உயர்மட்ட பிரபுக்கள் மற்றும் அரசு அதிகாரிகளுக்கான பல குடியிருப்புகள் அடங்கும்.
# டோக்கியோ அரண்மனை

**ஏகபத்திய அரண்மனை** (Imperial Palace) அல்லது **டோக்கியோ அரண்மனை** என்பது சப்பான் பேரரசரின் முக்கிய இல்லமாகும். இது டோக்கியோவின் சியோடா மாவட்டத்தில் அமைந்துள்ள ஒரு பெரிய பூங்கா போன்ற பகுதி மற்றும் அரண்மனை உட்பட பல கட்டிடங்களைக் கொண்டுள்ளது. அங்கு பேரரசர் வசிக்கும் இடம், பல்வேறு விழாக்கள் மற்றும் வரவேற்புகள் நடைபெறும் அரண்மனை, ஏகாதிபத்திய குடும்பத்தின் குடியிருப்புகள், காப்பகம், அருங்காட்சியகங்கள் மற்றும் நிர்வாக அலுவலகங்கள் அமைந்துள்ளது. அரண்மனை மைதானம் மற்றும் தோட்டங்கள் பழைய எடோ கோட்டையின் தளத்தில் கட்டப்பட்டுள்ளன.
# டோக்கியோ அரண்மனை

## வரலாறு

### எடோ கோட்டை

ஷோகுனேட் சரணடைந்த பிறகு, ஷோகன் டோகுகாவா யோஷினோபு உட்பட மக்கள் எடோ கோட்டையின் வளாகத்தை காலி செய்ய வேண்டியிருந்தது. நவம்பர் 26, 1868 இல் கியோட்டோ அரண்மனையை விட்டு வெளியேறி, பேரரசர் எடோ கோட்டைக்கு வந்து, தனது புதிய இல்லத்திற்குச் *டோகேய் கோட்டை* என்று பெயர் மாற்றினார். இந்த நேரத்தில், டோக்கியோ டோகேய் என்றும் அழைக்கப்பட்டது. அவர் மீண்டும் கியோட்டோவுக்குப் புறப்பட்டார், மேலும் 9 மே 1869 இல் திரும்பி வந்த பிறகு, அது ஏகபத்திய கோட்டை (இம்பீரியல் கேஸ்ல்) என மறுபெயரிடப்பட்டது.  
முந்தைய தீகள் பழைய *டான்ஜோன்* (1657 மீரேக்கி தீயில் எரிந்தன) கொண்ட ஹொன்மாரு பகுதியை அழித்தன. மே 5, 1873 இரவு, நிஷினோமாரு அரண்மனை (முன்னர் ஷோகுனின் குடியிருப்பு) தீயில் எரிந்தது, மேலும் புதிய ஏகாதிபத்திய கோட்டை 1888 இல் அந்த இடத்தில் கட்டப்பட்டது. கோட்டையில் பல தோட்டங்கள் உள்ளன.
# டோக்கியோ அரண்மனை

## வரலாறு

### பழைய அரண்மனை

மெய்சி காலத்தில், எடோ கோட்டையின் பெரும்பாலான கட்டமைப்புகள் அழிக்கப்பட்டன, சில மற்ற கட்டிடங்களுக்கு வழி வகுக்கும் போது மற்றவை பூகம்பம் மற்றும் தீயினால் அழிக்கப்பட்டன. எடுத்துக்காட்டாக, அகழியின் மீது மரத்தாலான இரட்டை பாலங்கள் கல் மற்றும் இரும்புப் பாலங்களால் மாற்றப்பட்டன. மெய்சி காலத்தில் கட்டப்பட்ட அரண்மனையின் கட்டிடங்கள் மரத்தால் கட்டப்பட்டன. அவற்றின் வடிவமைப்பு பாரம்பரிய சப்பானிய கட்டிடக்கலையை வெளிப்புற தோற்றத்தில் பயன்படுத்தியது, அதே நேரத்தில் உட்புறங்கள் நாகரீகமான சப்பானிய மற்றும் ஐரோப்பிய கூறுகளின் தேர்ந்தெடுக்கப்பட்ட கலவையாக இருந்தன. பிரமாண்ட அறைகளின் கூரைகள் சப்பானிய கூறுகளால் மூடப்பட்டிருந்தன; இருப்பினும், மேற்கத்திய நாற்காலிகள், மேசைகள் மற்றும் கனமான திரைச்சீலைகள் இருந்தன. பொது அறைகளின் தளங்கள் தரைவிரிப்புகளைக் கொண்டிருந்தன, அதே நேரத்தில் குடியிருப்பு இடங்கள் பாரம்பரிய *டாடாமி* பாய்களைப் பயன்படுத்துகின்றன.  
பிரதான பார்வையாளர் மண்டபம் அரண்மனையின் மையப் பகுதியாக இருந்தது. இது வளாகத்தில் மிகப்பெரிய கட்டிடமாக இருந்தது. பொது நிகழ்ச்சிகளுக்காக அங்கு விருந்தினர்கள் வரவேற்கப்பட்டனர். உட்புறத்தில், உச்சவரம்பு பாரம்பரிய ஜப்பானிய பாணியில் இருந்தது, அதே நேரத்தில் தரையானது அழகுபடுத்தப்பட்டது. கியோட்டோ அரண்மனையைப் போலவே கூரை வடிவமைக்கப்பட்டது, ஆனால் செப்புத் தகடுகளால் மூடப்பட்டிருந்தது. தைஷோவின் பிற்பகுதியிலும், ஷோவா காலத்தின் ஆரம்பத்திலும், அதிக கான்கிரீட் கட்டிடங்கள் சேர்க்கப்பட்டன. இந்த கட்டமைப்புகள் ஜப்பானிய கூறுகளை மட்டுமே வெளிப்படுத்தின.  
1888 முதல் 1948 வரை, இந்த வளாகம் அரண்மனை கோட்டை என்று அழைக்கப்பட்டது. மே 25, 1945 இரவு, டோக்கியோவில் நேச நாடுகளின் வெடிகுண்டுத் தாக்குதலில் அரண்மனையின் பெரும்பாலான கட்டமைப்புகள் அழிக்கப்பட்டன. அமெரிக்க விமானி ரிச்சர்ட் லைன்பெர்கரின் கூற்றுப்படி, ஜூலை 29, 1945 அன்று பேரரசரின் அரண்மனை அவர்களின் சிறப்புப் பணியின் இலக்காக இருந்தது, மேலும் 2000-பவுண்டு குண்டுகளால் தாக்கப்பட்டது. ஆகஸ்ட் 1945 இல், இரண்டாம் உலகப் போரின் இறுதி நாட்களில், பேரரசர் ஹிரோஹிட்டோ தனது பிரிவி சபையை சந்தித்து, சரணடைதல் முடிவுகளை எடுத்தார்.  
மெய்சி கால அரண்மனையின் பெரிய அளவிலான அழிவின் காரணமாக, கட்டிடக் கலைஞர் ஜுன்ஸோ யோஷிமுராவால் வடிவமைக்கப்பட்ட ஒரு புதிய பிரதான அரண்மனை மண்டபம் மற்றும் குடியிருப்புகள் 1964-68 இல் தளத்தின் மேற்குப் பகுதியில் கட்டப்பட்டன. இப்பகுதி 1948 இல் ராசகுடியிருப்பு என மறுபெயரிடப்பட்டது, அதே நேரத்தில் கிழக்குப் பகுதி கிழக்கு தோட்டம் என மறுபெயரிடப்பட்டு 1968 இல் பொதுப் பூங்காவாக மாறியது.
# டோக்கியோ அரண்மனை

## வரலாறு

### தற்போதைய அரண்மனை

தற்போதைய அரண்மனை முன்னாள் எடோ கோட்டையை உள்ளடக்கியது. பல்வேறு ஏகாதிபத்திய நீதிமன்ற செயல்பாடுகள் மற்றும் வரவேற்புகளுக்காக வடிவமைக்கப்பட்ட நவீன *க்யூடேன்* அரண்மனை மைதானத்தின் பழைய *நிஷினோமாரு* பகுதியில் அமைந்துள்ளது. ஜப்பானிய கட்டிடக் கலைஞர் ஷாசோ உச்சியால் வடிவமைக்கப்பட்ட, பேரரசர் மற்றும் பேரரசியின் உத்தியோகபூர்வ இல்லமான புகியேஜ் அரண்மனை புகியேஜ் தோட்டத்தில் அமைந்துள்ளது.
# அருணாச்சலப் பிரதேச மாநில மகளிர் ஆணையம்

**அருணாச்சலப் பிரதேச மாநில மகளிர் ஆணையம்** (*Arunachal Pradesh State Commission for Women*) என்பது அருணாச்சலப் பிரதேச மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993 ஆம் ஆண்டில் உருவாக்கப்பட்டது . மாநிலத்தில் பெண்கள் நலனுக்கான ஆணையம் அருணாச்சல பிரதேச அரசால் ஓர் அரை நீதித்துறை அமைப்பாக அமைக்கப்பட்டது.
# அருணாச்சலப் பிரதேச மாநில மகளிர் ஆணையம்

## வரலாறு மற்றும் குறிக்கோள்கள்

1993 ஆம் ஆண்டு அருணாச்சலப் பிரதேச மாநில மகளிர் ஆணையம் உருவாக்கப்பட்டது. பெண்கள் தொடர்பான குறிப்பிட்ட பிரச்சனைகளை விசாரிக்கவும், மாநிலத்தின் பெண்கள் தொடர்பான பிரச்சனைகளை ஆய்வு செய்வதும் இதன் நோக்கங்களாகும். குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கும் எதிராக பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் ஆணையம் போதுமான அதிகாரங்களைக் கொண்டுள்ளது.  
ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.  
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கான எந்த உரிமையும் பறிக்கப்பட்டால் சரியான நேரத்தில் தலையிடுவதும் பாலின அடிப்படையிலான பிரச்சினைகளைக் கையாள்வதும் நோக்கங்களாகும்.  
- பெண்கள் சார்ந்த பிரச்சனைகளில் மாநில அரசுக்கு பரிந்துரை செய்தல்.  
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்தல்
# அருணாச்சலப் பிரதேச மாநில மகளிர் ஆணையம்

## உறுப்பினர்கள்

அருணாச்சல பிரதேச மாநில மகளிர் ஆணையம் ஒரு தலைவர் மற்றும் 4 உறுப்பினர்களுடன் உருவாக்கப்பட்டது.  
இரதிலு சாய் (டெக்சி) அருணாச்சல பிரதேச மாநில மகளிர் ஆணையத்தின் தலைவர் ஆவார். அவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# அருணாச்சலப் பிரதேச மாநில மகளிர் ஆணையம்

## செயல்பாடுகள்

அருணாச்சலப் பிரதேச மாநில மகளிர் ஆணையம் கீழ்கண்ட செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பை ஆணையம் கடைப்பிடிப்பதை உறுதி செய்யும்.  
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளை செயல்படுத்தத் தவறினால், அதை அரசின் கவனத்திற்கு கொண்டு செல்லும்.  
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்யும்.  
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்யுயம்.  
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் அவர்களின் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுக அனுமதிக்கும்.  
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.  
- பெண்களின் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் அவர்கள் தொடர்பான அறிக்கைகளை அவ்வப்போது மாநில அரசுக்கு அறிக்கை செய்தல்.  
- பெண் கைதிகள் அடைக்கப்பட்டுள்ள வளாகம், சிறை அல்லது இதர இடங்கள், வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்கு கொண்டு வருதல்.  
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரித்தல் மற்றும் ஆய்வு செய்தல்  
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைத்தல் மற்றும் அவர்களின் உரிமைகளைப் பறிப்பதற்கான காரணங்களைக் கண்டறிதல்.  
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல் போன்றவை இதன் செயல்பாடுகளாகும்.
# அருணாச்சலப் பிரதேச மாநில மகளிர் ஆணையம்

## தொடர்புடைய கட்டுரைகள்

தேசிய மகளிர் ஆணையம்
# சுபவி ஆர்யா

**சுபவி ஆர்யா** (*Shubhavi Arya*) என்பவர் ஒரு இந்திய திரைப்பட இயக்குநர் ஆவார். 16 வயதில் அட்வென்ச்சர்ஸ் ஆஃப் மாலியா என்ற ஒட்டுருவப் பட அசைபட திரைப்படத்தை உருவாக்கியதற்காக இவர் மிகவும் பிரபலமானவர்.  
2015 ஆம் ஆண்டில், இவர் அட்வென்ச்சர்ஸ் ஆஃப் மாலியாவை இயக்கினார். இது 11 சர்வதேச திரைப்பட விருதுகளுக்கு பரிந்துரைக்கப்பட்டது. ஆத்திரேலியாவின் கலர்டேப் சர்வதேச திரைப்பட விழாவில் கௌரவ வெளிநாட்டு திரைப்பட விருது மற்றும் அமெரிக்காவின் குளோபல் இன்டிபெண்டண்ட் பிலிம் விருதுகளில் 18 வயதுக்குட்பட்ட சிறந்த திரைப்படப் படைப்பாளி உட்பட 3 விருதுகளைப் பெற்றார்.
# சுபவி ஆர்யா

## ஆரம்ப வாழ்க்கையும் பின்னணியும்

சுபவி ஆர்யா இந்தியாவின் புது தில்லியில் பிறந்தார். சுபவியின் தந்தை ஜெய்பீர் சிங் ஆர்யா, இந்திய ஆட்சிப் பணி அதிகாரி ஆவார். இவரது தாயார், மினாட்சி ஆர்யா, கால்நடை மருத்துவர் ஆவார். பெற்றோர் இருவரும் இந்திய அரசு பணியில் உள்ளனர். இவரது தாயார், மினாட்சி ஆர்யா, வடக்கு டகோட்டா மாநில பல்கலைக்கழகத்தில் மென்பொருள் பொறியியலில் எம்பிஏ மற்றும் எம்எஸ் பட்டம் பெற்றவர். இவருக்கு சாத்விக் ஆர்யா என்ற தம்பி உள்ளார்.
# சுபவி ஆர்யா

## கல்வி

சுபவி ஆர்யா தற்போது மினசோட்டா பல்கலைக்கழகத்தில் கணினி அறிவியல் மற்றும் உளவியல் என இரட்டை இளங்கலை அறிவியல் பட்டப்படிப்புகளை படித்து வருகிறார். சுபவி ஆர்யா சிங்கப்பூரில் உள்ள கனடியன் பன்னாட்டுப் பள்ளியில் 9 மற்றும் 10 ஆம் வகுப்புகளை படித்தார். இவர் 11 மற்றும் 12 ஆம் வகுப்புகளை வீட்டிலிருந்தே படித்தார். அவர் ஒரு தனித் தேர்வராக படித்து எடிக்சல் இன்டர்நேஷனல் ஏ-லெவலை தொடர்ந்தார். அவரது ஏ-லெவல் பாடங்களில் கணிதம், இயற்பியல், வேதியியல், உயிரியல், வணிகப் படிப்பு ஆகியவை அடங்கும். 2015 சூலையில், தன் 16 ஆம் வயதில் 11 ஆம் வகுப்புத் தேர்வில், இவர் கணிதத்தில் ஏ-தரப் பரீட்சையில் ஏ* தரத்தைப் பெற்றார். மேலும் இயற்பியலில் ஏ.எஸ் லெவல் தேர்வில் தேர்ச்சி பெற்று ஏ கிரேடு பெற்றுள்ளார். தற்போது சுவீடிய மொழியையும் படித்து வருகிறார்.  
2012 ஆம் ஆண்டில் சிங்கப்பூரில் உள்ள கனடியன் பன்னாட்டுப் பள்ளியில் 9 மற்றும் 10 ஆம் வகுப்புகளில் S$63,962 மதிப்பிலான முழு தகுதி அடிப்படையிலான கல்வி உதவித்தொகையை சுபவி பெற்றார். இது ஒரு இந்திய உயர்நிலைப் பள்ளி மாணவர் பெற்ற அதிகப்படியான உதவித்தொகையாகும். 2014 இல் சிங்கப்பூரில் உள்ள ஜெர்மன் ஐரோப்பிய பள்ளியில் 10,000 S$ மதிப்புள்ள 11 மற்றும் 12 ஆம் வகுப்புகளுக்கான கல்வி உதவித்தொகையைப் பெற்றார். சிங்கப்பூரில் உள்ள குளோபல் இந்தியன் இன்டர்நேஷனல் பள்ளியில் 4,600,000 இந்திய ரூபாய் மதிப்புள்ள தகுதி அடிப்படையிலான ஐ.பி பட்டயப் படிப்பு உதவித்தொகைக்கு இவர் தேர்ந்தெடுக்கப்பட்டார். 2009 ஆம் ஆண்டில், இந்தியாவில் கணிதம், அறிவியல், ஆங்கிலத்தில் தேசிய அளவில் சிறந்து விளங்கியதற்காக சர்வதேச குழந்தைகள் சமபங்கு நிதியத்தால் 800 ரூபாய் மதிப்புள்ள கல்வி உதவித்தொகையையும் பெற்றார்.  
இவர் பல கணித மற்றும் அறிவியல் போட்டிகளில் தீவிரமாக கலந்து கொண்டுள்ளார். இவர் அமெரிக்க கணிதப் போட்டி, சிங்கப்பூர் இளையோர் வேதியியல் ஒலிம்பியாட் மற்றும் இந்திய தேசிய மாநில இயற்பியல் ஒலிம்பியாட் (NSEP) ஆகியவற்றில் கலந்துகொண்டார். கனடாவின் வாட்டர்லூ பல்கலைக்கழகத்தின் கேலி கணிதப் போட்டி மற்றும் கலோயிஸ் கணிதப் போட்டியையும் அவர் கலந்துகொண்டார்.
# சுபவி ஆர்யா

## திரைப்பட வாழ்க்கை

சுபவீ ஆர்யாவுக்கு சிறு வயதிலிருந்தே கலை மற்றும் அசைபடங்களில் ஆர்வம் வளர்ந்துவந்தது. 12 வயதில், டென்மார்க் மற்றும் செர்பியாவில் நடந்த திரைப்பட விழாக்களில் திரையிடப்பட்ட "ZAP" என்ற அசைபட குறும்படத்தில் அனிமேட்டராக பணியாற்றினார். 2012 ஆம் ஆண்டில், டென்மார்க்கில் உள்ள Viborg, The Animation Workshop, Animationspædagogik மையத்திற்கு இவர் அழைக்கப்பட்டார், அங்கு இவர் தன் சகோதரருடன் இணைந்து Viborg அசைபட விழாவிற்காக ஒரு அசைபட திரைப்படத்தை உருவாக்கினார். பின்னர் இவர் தனது சொந்த அடுத்த படத்திற்காக ஏற்பாடுகளை செய்யத் தொடங்கினார். மேலும் வழக்கத்திற்கு மாறாக நீண்ட காலத்திற்குப் பிறகு, இவர் 2015 இல் அட்வென்ச்சர்ஸ் ஆஃப் மாலியா குறும்படத்தை முடித்தார்.  
அசைபடத்தின் பல்வேறு பாணிகளை இவர் பரிசோதித்துள்ளார். 16 வயதில் அசைபடத்தில் இவரது அசாதாரண திறமைக்காக சி.ஐ.என்.இ கோல்டன் ஈகிள் விருதுகளின் நடுவர் குழுவால் இவர் பாராட்டப்பட்டார். அண்டர் எக்ஸ்போஸ்டு திரைப்பட விழாவின் நடுவர் இவரது துடிப்பான திரைப்படப் படைப்பைப் பாராட்டினார்.  
இவரது அட்வென்ச்சர்ஸ் ஆஃப் மலியா திரைப்படம் 30 க்கும் மேற்பட்ட சர்வதேச திரைப்பட விழாக்களில், 10 க்கும் மேற்பட்ட நாடுகளில் திரையிட ஏற்றுக்கொள்ளப்பட்டது.
# சுபவி ஆர்யா

## இயக்குநராக

| *அட்வென்ச்சர்ஸ் ஆஃப் மலியா* | 2015 | } |
| --- | --- | --- |
# நாம் அறக்கட்டளை

**நாம் அறக்கட்டளை** (*Naam Foundation*) என்பது நானா படேகர் மற்றும் மகரந்த் அனசுபுரே ஆகியோரால் இந்தியாவில் புனே நகரத்தில் உள்ள ஓர் அரசு சாரா அமைப்பாகும் . இந்தியாவின் மகாராட்டிரா மாநிலத்தில் உள்ள மராத்வாடா மற்றும் விதர்பா ஆகிய வறட்சிப் பகுதிகளில் உள்ள விவசாயிகளின் முன்னேற்றத்திற்காக இந்த அறக்கட்டளை செயல்படுகிறது.
# நாம் அறக்கட்டளை

## பின்னணி மற்றும் நிறுவல்

நானா படேகர் மற்றும் மகரந்த் அனசுபுரே ஆகியோர் 2015ஆம் ஆண்டு தற்கொலை செய்து கொண்ட விவசாயிகளின் குடும்பங்களுக்கு உதவ இந்த அறக்கட்டளையினை ஆரம்பித்தனர். இந்த உதவி தனிப்பட்ட அளவில் இருந்தது. ஆரம்பத்தில், நாந்தேடு, பர்பானி, ஹிங்கோலி மாவட்டங்களில் உள்ள கிராமங்களைச் சேர்ந்த சுமார் 230 குடும்பங்கள் உதவி செய்யப்பட்டன. உதவித் தொகுப்பில் ₹15,000 காசோலை, போர்வைகள், உடைகள் மற்றும் மருந்துகள் அடக்கியப் பெட்டி ஆகியவை அடங்கும். இருப்பினும், தேர்ந்தெடுக்கப்பட்ட சில குடும்பங்களுக்கு உதவுவதற்குப் பதிலாக, பண இழப்பீட்டிற்கு அப்பால் இந்தச் சமூகப் பணியின் நோக்கத்தை அதிகரிக்க, நானா படேகர் மற்றும் மகரந்த் அனசுபுரே ஆகியோர் இந்த நடவடிக்கைகள் அனைத்தையும் மேற்கொள்வதற்கு ஓர் அறக்கட்டளையை அமைக்க முடிவு செய்தனர். இவர்கள் செப்டம்பர் 2015-இல் **நாம் அறக்கட்டளையை** புனேவில் பதிவு செய்தனர். அறக்கட்டளை துவக்கிய இரண்டு வாரங்களில் ₹ 6.5 கோடிக்கு மேல் வசூலித்துள்ளது. செயல்முறையை எளிதாக்கும் வகையில், பாரத ஸ்டேட் வங்கியில் ஒரு வங்கிக் கணக்கு தொடங்கியது. இதில் உதவ விரும்புபவர்கள் பணத்தைச் செலுத்தலாம் செய்யலாம். நன்கொடை செயல்முறை எளிதானது, **பான் கார்டு** மட்டுமே தேவைப்படுகிறது. மும்பை அறக்கட்டளைச் சட்டத்தின்படி தனிப்பட்ட நன்கொடையாளர் வழங்கும் ஒவ்வொரு நன்கொடைக்கும் 1950ஆம் ஆண்டு சட்டத்தின்படி வரிச் சலுகையும் உண்டு.
# நாம் அறக்கட்டளை

## பணிகள்

மகாராட்டிராவின் வறட்சியால் பாதிக்கப்பட்ட பகுதிகளில் உள்ள விவசாயிகளுக்கு இந்த அமைப்பு உதவுகிறது. உதவிப் பணமாகவும், பொருட்களாகவும் வழங்கப்படுகிறது. பண உதவியுடன், இந்த அறக்கட்டளை 1 கோடி மரம் நடுதல், விவசாயிகளுக்குப் பயிற்சி மற்றும் வழிகாட்டுதல், விவசாய மையங்கள், வேலைவாய்ப்பு மையங்கள் போன்றவற்றில் ஈடுபடுகிறது. அறக்கட்டளை தோண்டல்கான் (தல. வைஜாபூர், மாவட்டம். அவுரங்காபாத் ) மற்றும் அமலா (வார்தா மாவட்டம்) கிராமங்களைத் தத்தெடுத்துள்ளது. இந்த அறக்கட்டளை 500 இளைஞர்கள் மற்றும் 30 பெண்களுக்கு வேலை வாய்ப்பு வழங்குவதை நோக்கமாகவும் கொண்டுள்ளது. இந்த அறக்கட்டளைக்கு மும்பை, தானே, புனே, அவுரங்காபாத், நாக்பூர் ஆகிய நகரங்களில் அலுவலகங்கள் உள்ளன.
# நாம் அறக்கட்டளை

## திட்ட முன்முயற்சிகள்

1) கல்வி  
2) கிராமங்களை அங்கீகரித்தல்  
3) விவசாயிகளின் விதவைகளுக்கான அடிப்படை உதவி  
4) குழு விவசாயம்  
5) தையல் கூட்டமைப்பு  
6) நதி மறுமலர்ச்சி  
7) வீடு கட்டுதல்
# நாபொலி பூண்டு

**மால்ட்டா குட்டைப் பூண்டு** (தாவரவியல் வகைப்பாடு: *Allium neapolitanum*, ஆங்கிலம்: *Neapolitan garlic*, *Naples garlic*, *daffodil garlic*, *false garlic*, *flowering onion*, *Naples onion*, *Guernsey star-of-Bethlehem*, *star*, *white garlic*, *wood garlic*) என்பது பூண்டு வகைகளில் ஒன்றாகும். இந்த தண்டலைத்(bulb) தாவரம், பல்லாண்டுத் தாவரம் ஆகும். இதன் தாயகம் நடுநிலக் கடல் பகுதிகளில் உள்ளன. இந்த இனம், அமாரில்லிடேசியே குடும்பத்தின் பேரினமான அல்லியத்தின் இனமாகும். இந்த இனத்தில் பீட்டா-அட்ரீனல் வினையிய எதிர் மருந்துப் (beta-adrenergic antagonist) பொருட்கள் உள்ளதாகத் தெரிவிக்கப் படுகிறது.
# ஹெயன் அரண்மனை

**ஹெயன் அரண்மனை** இன்றைய கியோட்டோவில் அமைந்துள்ள ஒரு சப்பானிய ஏகாதிபத்திய அரண்மனை ஆகும். அரண்மனை மற்றும் நகரம் இரண்டும் 700 களின் பிற்பகுதியில் கட்டப்பட்டன மற்றும் சீன மாதிரிகள் மற்றும் வடிவமைப்புகளில் வடிவமைக்கப்பட்டுள்ளன. இந்த அரண்மனை ஏகாதிபத்திய வசிப்பிடமாகவும், ஹீயன் காலத்தின் பெரும்பாலான நிர்வாக மையமாகவும் (794-1185) செயல்பட்டது.  
நகரின் வடக்கு-மத்திய பகுதியில் அமைந்துள்ள இந்த அரண்மனை ஒரு பெரிய சுவர் கொண்டது. இதில் அரசாங்க அமைச்சகங்கள் உட்பட பல சடங்கு மற்றும் நிர்வாக கட்டிடங்கள் இருந்தன. இந்த அடைப்புக்குள் பேரரசரின் தனி சுவர்கள் கொண்ட குடியிருப்பு வளாகம் அல்லது உள் அரண்மனை இருந்தது. பேரரசரின் வசிப்பிடத்திற்கு அருகில், உள் அரண்மனையில் ஏகாதிபத்திய மனைவிகளின் குடியிருப்புகள் மற்றும் பேரரசருடன் மிகவும் நெருக்கமானவர்கள் குடியிருப்பு கட்டிடங்கள் இருந்தன.
# ஹெயன் அரண்மனை

## இடம்

இந்த அரண்மனை செவ்வக நகரமான ஹெய்ன்-க்யோ (இன்றைய கியோட்டோ) வடக்கு மையத்தில் அமைந்துள்ளது. இது தாங் அரசமரபு வம்சத்தின் தலைநகரான சாங்கானின் சீன மாதிரியைப் பின்பற்றுகிறது. முந்தைய தலைநகரில் உள்ள அரண்மனைக்கு இந்த மாதிரி ஏற்கனவே ஏற்றுக்கொள்ளப்பட்டது. அரண்மனையின் முக்கிய நுழைவாயில் சுசாகுமோன். அரண்மனையின் தென்கிழக்கு மூலையானது இன்றைய நிஜோ கோட்டையின் நடுவில் அமைந்துள்ளது.
# ஏ. ஆர். இரகுமான் அறக்கட்டளை

**ஏ. ஆர். இரகுமான் அறக்கட்டளை** (*AR Rahman Foundation*) என்பது வெளிநாட்டு நிதியுதவி (ஒழுங்குமுறை) சட்டம், 2010-ன் கீழ் பதிவு செய்யப்பட்ட ஓர் இலாப நோக்கற்ற அமைப்பாகும். 2009ஆம் ஆண்டு இந்திய இசைக்கலைஞர் ஏ. ஆர். இரகுமானால் பேரிடர் நிவாரணத்திற்காக நிதி திரட்டவும், இந்தியாவில் உள்ள ஏழைக் குழந்தைகளுக்குக் கல்வி வழங்கவும் தொடங்கப்பட்டது. இந்த அறக்கட்டளையின் இயக்குநர் கதீஜா இரகுமான் ஆவார்.
# ஏ. ஆர். இரகுமான் அறக்கட்டளை

## நோக்கம்

இந்த அறக்கட்டளையின்நோக்கமாகக்கல்வி, வாழ்க்கைத் திறன் மேம்பாடு, தொழில்முனைவு போன்றவற்றில் வாய்ப்பு ஏற்படுத்தித் தருதல், மருத்துவம், கல்வி, திருமணம், விவசாயம், தகுதியுடையோர் மற்றும் பின்தங்கியவர்களுக்கான தொழில்முனைவோருக்கு நிதியுதவியுடன் ஆதரவு தருதல், இசையின் மூலம் வாழ்க்கைத் திறன்களை வழங்கவும் மற்றும் அதிகாரம் அளிக்கவும், தலைமைத்துவத்தை மேம்படுத்துதல், திறன் மேம்பாடு மற்றும் ஆராய்ச்சி, ஆவணங்கள் மற்றும் கலைத் திட்டங்களைக் காப்பகப்படுத்துதல் ஆகும்.
# ஏ. ஆர். இரகுமான் அறக்கட்டளை

## திட்டங்கள்

- சன்சைன் இசைக்குழு
- கருணாமிர்தசாகரம்
- மனிதாபிமான அடிப்படையில் உதவி
# டோகு அரண்மனை

**டோகு அரண்மனை** என்பது சப்பானில் ஏகாதிபத்திய பட்டத்து இளவரசரின் குடியிருப்பை குறிக்கிறது. இது பாரம்பரியமாக ஒரு இடத்தைக் குறிப்பதில்லை. தற்போதைய வாரிசான இளவரசர் அகிஷினோ, பேரரசரின் நேரடி ஆண் வழித்தோன்றல் மற்றும் ஏகாதிபத்திய பட்டத்து இளவரசர் அல்ல. எனவே தற்போது டோகு அரண்மனை நடைமுறையில் இல்லை, மற்றொரு ஏகாதிபத்திய பட்டத்து இளவரசர் வரும் வரை அது இருக்காது.
# டோகு அரண்மனை

## ஆகாசகா அரண்மனை

1 மே 2019 அன்று கிரிஸான்தியம் சிம்மாசனத்தில் ஏறுவதற்கு முன்பு அப்போதைய பட்டத்து இளவரசர் நருஹிட்டோ வசித்த அரண்மனை *டோகு அரண்மனை* என்று அழைக்கப்பட்டது. ஆனால் நருஹிட்டோ பேரரசராக ஆனபோது அதன் பெயரை *ஆகாசகா அரண்மனை* என்று மாற்றினார். பேரரசர் செப்டம்பர் 2021 இல் இம்பீரியல் அரண்மனைக்கு செல்லும் வரை இந்த அரண்மனையை தனது முதன்மை இல்லமாகப் பயன்படுத்தினார். அதேபோல், ஹிரோஹிட்டோ இறந்தபோதும் இதே அரண்மனையில்தான் அகிஹிட்டோ வாழ்ந்தார். 1989 ஆம் ஆண்டு அவர் அரியணை ஏறியது முதல் டிசம்பர் 1993 வரை, இந்த அரண்மனை அகாசகா அரண்மனை என்றும் அழைக்கப்பட்டது. அகசாகா அரண்மனை மோட்டோ-அகாசகாவில் உள்ள அகசாகா தோட்டத்தில் அமைந்துள்ளது மற்றும் பொதுமக்கள் அணுக முடியாது.  
அரண்மனையின் தளத்தில் தைஷோவின் மனைவியான பேரரசி டீமேயின் வசிப்பிடமான *ஓமியா அரண்மனை* இருந்தது. 1951 இல் அரண்மனையில் அவர் இறந்த பிறகு, அந்த இடம் பட்டத்து இளவரசரின் இல்லமாக மாற்றப்பட்டது. யோஷிரோ தனிகுச்சியால் வடிவமைக்கப்பட்ட வலுவூட்டப்பட்ட கான்கிரீட் கட்டிடம் 1960 இல் கட்டப்பட்டது. இது 1978 இல் விரிவாக்க வேலைகளின் முதல் அலையைக் கண்டது. பட்டத்து இளவரசி மசாகோவின் வருகைக்காக 1994 இல் சப்பானிய தோட்டம் சேர்க்கப்பட்டது. கூடுதல் புதுப்பித்தல் பணிகள் 1997 இல் நடந்தன (சக்கர நாற்காலி பயன்படுத்துபவர்களுக்கு மின்தூக்கி நிறுவுதல், தடையற்ற வடிவமைப்பு, நில அதிர்வு வலுவூட்டல்). மசாகோ கர்ப்பமாக இருந்ததால், 2001 ஆம் ஆண்டு ஒரு சிறுவர் பகுதிக்கான பணிகள் நடந்தன.  
2008-09 இல் ஒரு வருடத்திற்கு பெரிய தொடர் புதுப்பித்தல் பணிகள் நடந்தன, அந்த நேரத்தில் இளவரசர் தோட்டத்தின் சிறிய அரண்மனையில் தற்காலிகமாக வசித்து வந்தார், இது தற்காலிக டோகு அரண்மனை என மறுபெயரிடப்பட்டது. கூரையில் சில சூரிய தகடுகள் (சோலார் பேனல்) நிறுவப்பட்டன. அரண்மனையில் 72 அறைகள் (12 வரவேற்பு அறைகள், 38 அலுவலக அறைகள், 22 குடியிருப்பு அறைகள்) உள்ளன. இது இரண்டு தளங்களையும் ஒரு அடித்தள தளத்தையும் கொண்டுள்ளது.
# டோகு அரண்மனை

## வரலாற்று டோகு அரண்மனைகள்

ஹியான் அரண்மனையில், டோகு அரண்மனை உள் அரண்மனையான டைரியின் கிழக்குப் பகுதியில் அமைந்துள்ளது. 10 ஆம் நூற்றாண்டின் தொடக்கத்தில், டைரியின் உள்ளே அமைந்திருந்த அரண்மனை பொதுவாக டோகு அரண்மனையாகப் பயன்படுத்தப்பட்டது. அசாஹிடோ 1683 இல் இளவரசரானார், மேலும் 1686 ஆம் ஆண்டு முதல் கியோட்டோ சென்டோ அரண்மனை இருக்கும் இடத்தில் அமைந்துள்ள அரண்மனையைப் பயன்படுத்தினார். அதன்பிறகு, கியோட்டோ இம்பீரியல் அரண்மனைக்குள்ளேயே அமைந்துள்ள ஓஹானா அரண்மனை ("மலர் அரண்மனை"), டோகு அரண்மனையாகப் பயன்படுத்தப்பட்டது. யோஷிஹிட்டோவிற்கு (எதிர்கால பேரரசர் தைஷோ) டோகோ அரண்மனையின் கட்டுமானம் 1899 இல் தொடங்கியது, 1909 இல் முடிக்கப்பட்டது. வருங்கால பேரரசர் ஷோவாவின் ஹிரோஹிட்டோவின் ஆரம்ப ஆண்டுகளில் டகனாவா குடியிருப்பு டோகு அரண்மனையாக பயன்படுத்தப்பட்டது. அவரது திருமணத்திற்குப் பிறகு, அவர் (அப்போது பெயரிடப்பட்டது) அகசாகா அரண்மனைக்கு (தற்போதைய கெய்ஹின்கன்) சென்றார்.
# எடோ கோட்டை

அமைந்துள்ள எடோ கோட்டையின் உள் மைதானத்தின் வான்வழி காட்சி]]
**எடோ கோட்டை** என்பது 1457 ஆம் ஆண்டில் முசாஷி மாகாணத்தின் தோஷிமா மாவட்டத்தில் உள்ள எடோவில் உள்ள எடா டோகன் என்பவரால் கட்டப்பட்ட ஒரு சமதள கோட்டை ஆகும். நவீன காலங்களில் இது தோக்கிய சியோடாவில் உள்ள டோக்கியோ அரண்மனையின் ஒரு பகுதியாகும், எனவே இது சியோடா கோட்டை என்றும் அழைக்கப்படுகிறது. டோகுகாவா இயாசு அங்கு டோகுகாவா ஷோகுனேட்டை நிறுவினார், மேலும் இது ஜப்பானிய வரலாற்றில் எடோ காலத்தில் (1603-1867) ஷோகன் மற்றும் இராணுவ அரசாங்கத்தின் தலைமையகமாக இருந்தது. மெய்சி மீள்விப்பு மற்றும் ஷோகன் ராஜினாமா செய்த பிறகு அது டோக்கியோ அரண்மனை ஆனது. கோட்டையின் சில அகழிகள், சுவர்கள் மற்றும் அரண்கள் இன்றுவரை வாழ்கின்றன. இருப்பினும், எடோ காலத்தில் மைதானம் மிகவும் விரிவானதாக இருந்தது, டோக்கியோ நிலையம் மற்றும் நகரின் மருனோச்சி பகுதி ஆகியவை வெளிப்புற அகழிக்குள் அமைந்திருந்தன. இது கிட்டானோமாரு பூங்கா, நிப்பான் புடோகன் ஹால் மற்றும் சுற்றியுள்ள பகுதியின் தற்போதைய அடையாளங்களையும் உள்ளடக்கியது.
# எடோ கோட்டை

## வரலாறு

எடோ ஷிகெட்சுகு என்ற போர்வீரன், ஹெயன் காலத்தின் இறுதியில் அல்லது காமகுரா காலத்தின் தொடக்கத்தில், இப்போது எடோ கோட்டையின் *ஹொன்மாரு* மற்றும் *நினோமாரு* பகுதியில் தனது குடியிருப்பைக் கட்டினான். காண்டே பிராந்தியத்தில் ஏற்பட்ட எழுச்சிகளின் விளைவாக 15 ஆம் நூற்றாண்டில் எடோ குலம் வெளியேறியது, மேலும் ஓகிகயாட்சு உசுகி குடும்பத்தைத் தக்கவைத்த எடோ டோகன் 1457 இல் எடோ கோட்டையைக் கட்டினார்.  
எடோ முற்றுகைக்குப் பிறகு 1524 இல் கோட்டை பின்னர் ஹெஜோ குலத்தின் கட்டுப்பாட்டின் கீழ் வந்தது. 1590 இல் ஓடவாரா முற்றுகையின் காரணமாக கோட்டை காலி செய்யப்பட்டது. எட்டு கிழக்கு மாகாணங்களை டொயோடோமி ஹிடெயோஷி வழங்கிய பின்னர் டோகுகாவா இயாசு எடோ கோட்டையை தனது தளமாக்கினார். பெரும்பாலான கட்டுமானங்கள் 1593 இல் தொடங்கி 1636 இல் இயாசுவின் பேரனான டோகுகாவா ஐமிட்சுவின் கீழ் முடிக்கப்பட்டன. இந்த நேரத்தில், எடோவின் மக்கள் தொகை 150,000 ஆக இருந்தது. மெய்ஜி 2 (1868) ஆம் ஆண்டில், ஜப்பானிய நாட்காட்டியின் 10 வது மாதத்தின் 23வது நாளில் பேரரசர் டோக்கியோவுக்குச் சென்றார், மேலும் எடோ கோட்டை ஒரு ஏகாதிபத்திய அரண்மனையாக மாறியது.  
மே 5, 1873 இரவு, பழைய எடோ கோட்டையில் தீ விபத்து ஏற்பட்டது. 1657 மீரெக்கி தீயில் எரிந்த பழைய காப்பகத்தைச் சுற்றியுள்ள பகுதி, 1888 இல் கட்டப்பட்ட புதிய இம்பீரியல் ஏகபத்திய கோட்டை தளமாக மாறியது. ஏகாதிபத்திய அரசாங்கத்திற்கான புதிய கட்டமைப்புகளுக்கான இடத்தை உருவாக்க, இன்னும் நின்று கொண்டிருந்த சில டோகுகாவா கால கட்டிடங்கள் அழிக்கப்பட்டன. இரண்டாம் உலகப் போரின் போதும் 1945 இல் டோக்கியோவின் அழிவின் போதும் இந்த தளம் கணிசமான சேதத்தை சந்தித்தது. இன்று இந்த தளம் டோக்கியோ இம்பீரியல் அரண்மனையின் ஒரு பகுதியாக உள்ளது. அரசாங்கம் இப்பகுதியை ஒரு வரலாற்று தளமாக அறிவித்தது மற்றும் எடோ கோட்டையின் மீதமுள்ள கட்டமைப்புகளை மீட்டெடுக்கவும் பாதுகாக்கவும் நடவடிக்கை எடுத்துள்ளது.
# வரைவு:கிரான் மத்திய கல்லூரி

மட்டக்களப்பு மாவட்டத்தில் கிரான் பிரதேசத்தில் அமைந்துள்ள மட்/க.கு/கிரான் மத்திய கல்லூரி கல்குடா கல்வி வலயத்தினுள்ள உள்ளடங்குகின்ற ஒரு பாடசாலையாகும். இதன் தற்போதைய அதிபர் மா. தவராஜா ஆவார்.
- கிரான் மத்திய கல்லூரியின் முகநூல் பக்கம்
- கிரான் மத்திய கல்லூரியின் இணையத் தளப் பக்கம்
# எடோ குலம்

**எடோ குலம்** ( ஜப்பானியம் : 江戸氏, *எடோ-ஷி* ) ஒரு ஜப்பானிய சாமுராய் குடும்பமாகும், அவர் முதலில் எடோ என்று அழைக்கப்படும் குடியேற்றத்தை பலப்படுத்தினார், அது பின்னர் டோக்கியோவாக மாறியது. இம்பீரியல் அரண்மனை இப்போது இந்த இடத்தில் உள்ளது.  
அந்தக் குலம் தைரா குலத்தின் ஒரு கிளையாக இருந்தது. அசுச்சி-மோமோயாமா காலத்தில், குலமானது கிடாமி குலம் என மறுபெயரிடப்பட்டது.